ΓΡΑΠΤΗ ΕΡΩΤΗΣΗ E-1239/03

υποβολή: Chris Davies (ELDR) προς την Επιτροπή

(2 Απριλίου 2003)

Θέμα: Προειδοποιήσεις σχετικά με τηνγεία στα πακέτα τσιγάρων

Πότε θεωρεί η Επιτροπή ότι θα είναι σε θέση να παρέχει στα κράτη μέλη κανόνες και κατευθυντήριες γραμμές εσωτερικής αγοράς για τη χρήση έγχρωμων φωτογραφιών ή άλλων εικόνων στα πακέτα τσιγάρων που θα επεξηγούν τις συνέπειες του καπνίσματος στηνγεία·

Μπορεί να εξηγήσει η Επιτροπή ποιες προκαταρκτικές εργασίες έχουν ολοκληρωθεί, τι εργασίες θα πρέπει να αναληφθούν στη συνέχεια και γιατί είναι αυτό απαραίτητο, δεδομένου ότι η φωτογραφία ενός μηγιούς πνεύμονα (για παράδειγμα) είναι ίδια σε κάθε κράτος μέλος·

Αναγνωρίζει η Επιτροπή ότι η μακρά καθυστέρηση στην έκδοση αυτών των κατευθυντήριων γραμμών θα επιβεβαιώσει στο μυαλό πολλών πολιτών τις χειρότερες εντυπώσεις σχετικά με τον κυκεώνα της γραφειοκρατίας·

Απάντηση του κ. Byrne εξ ονόματος της Επιτροπής

(2 Μαΐου 2003)

Η Επιτροπή προβλέπει, έως τον Μάιο 2003, την έκδοση απόφασης με την οποία θα καθιερώνονται κανόνες για τη χρήση έγχρωμων φωτογραφιών ή άλλων εικόνων που να επεξηγούν τις επιπτώσεις του καπνίσματος στηνγεία, όπως απαιτεί το άρθρο 5 παράγραφος 3 της οδηγίας 2001/37/ΕΚ του Κοινοβουλίου και του Συμβουλίου της 5ης Ιουνίου 2001 για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού(1).

Παρ'ότι η προαναφερθείσα οδηγία καλεί την Επιτροπή να εκδώσει τέτοιους κανόνες έως τις 31 Δεκεμβρίου 2002 το αργότερο, πρέπει να σημειωθεί ότι η Επιτροπή προέβη στην ακόλουθη δήλωση κατά την έκδοση της οδηγίας: Η Επιτροπή εφιστά την προσοχή του Ευρωπαϊκού Κοινοβουλίου και του Συμβουλίου στη δυσκολία που προβλέπει όσον αφορά την τήρηση της προθεσμίας που επιβάλλεται στο άρθρο 5 παράγραφος 3 αυτού του κειμένου όπου πρέπει να ληφθεί η γνώμη της επιτροπής που συγκροτείται στο άρθρο 10 και κατόπιν να εγκριθούν κανόνες περί της χρήσης έγχρωμων φωτογραφιών.

Οι προπαρασκευαστικές εργασίες για την εν λόγω απόφαση συνίστανται στη γνωμοδότηση των εμπειρογνωμόνων και την αξιολόγηση των ερευνών που έχουν διεξαχθεί πρόσφατα, καθώς και την ανάλυση των εμπειριών των χωρών όπου απαιτείται ήδη η χρήση έγχρωμων φωτογραφιών, όπως ο Καναδάς. Αυτή τη στιγμή το σχέδιο απόφασης έχειποβληθεί προς γνωμοδότηση στην επιτροπή που συγκροτήθηκε βάσει του άρθρου 10 της οδηγίας 2001/37/ΕΚ, και αναμένεται ότι θα είναι έτοιμο για έκδοση από την Επιτροπή τον Μάιο 2003.

Οι εμπειρογνώμονες που ρωτήθηκαν, με τηνποστήριξη της ρυθμιστικής επιτροπής, συνέστησαν η επιλογή των φωτογραφιών που θα συνοδεύει καθεμία από τις δεκατέσσερις άλλες προειδοποιήσεις που προβλέπονται στο παράρτημα Ι της οδηγίας 2001/37/ΕΚ να γίνει σε ευρωπαϊκό επίπεδο. Αυτό συνεπάγεται τη δημιουργία κεντρικής βιβλιοθήκης που να προσφέρει σειρά φωτογραφιών για καθεμία από τις άλλες προειδοποιήσεις για τηνγεία, έτσι ώστε κάθε κράτος μέλος να μπορεί να επιλέξει τη φωτογραφία που ταιριάζει καλύτερα με την πολιτισμική της πραγματικότητα.

Συνεπώς αμέσως μετά από την έκδοση της απόφασης, η Επιτροπή θα προκηρύξει διαγωνισμό προσφορών για την παραγωγή κατάλληλων φωτογραφιών. Οι φωτογραφίες αυτές θα δοκιμαστούν προκαταρκτικά σε διαφορετικές ομάδες-στόχους σε όλη την Ευρώπη, έτσι ώστε να ληφθούνπόψη οι πολιτισμικές, κοινωνικές και ηλικιακές διαφορές.

Ως συνέπεια της εφαρμογής της οδηγίας 2001/37/ΕΚ, από τα τέλη του 2002 έχουν αρχίσει να εμφανίζονται νέες και μεγαλύτερες προειδοποιήσεις για τηνγεία στα πακέτα των τσιγάρων σε όλα τα κράτη μέλη, ενώ αυτή η νέα μορφή θα είναιποχρεωτική χωρίς περαιτέρω εξαιρέσεις από τις 30 Σεπτεμβρίου 2003. Για να ενισχυθεί ο αντίκτυπος αυτού του νέου σχεδιασμού στους καταναλωτές, συστήνεται να καθιερωθούν επιπλέον νέα στοιχεία, όπως έγχρωμες φωτογραφίες, αλλά μόνον αφού οι νέες προειδοποιήσεις για τηνγεία έχουν χρησιμοποιηθεί για ορισμένο χρονικό διάστημα. Με αυτόν τον τρόπο, θα μπορέσει να καθυστερήσει το φαινόμενο της σταδιακής αποδυνάμωσης του μηνύματος και η προσοχή των καταναλωτών θα ελκύεται για περισσότερο χρόνο. Για το λόγο αυτόν, στο σχέδιο απόφασης αναφέρεται ότι, όπου τα κράτη μέλη αποφασίσουν να καθιερώσουν τηνποχρεωτική χρήση έγχρωμων φωτογραφιών, οι σχετικές διατάξεις δεν θα τεθούν σε ισχύ πριν από την 1η Ιουλίου 2004.

(1) ΕΕ L 194 της 18.7.2001.